Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
21. 6. 2006
K materiálu č. UV-10571/2006
K bodu č. 5	
     

S T A N O V I S K O

k návrhu nariadenia vlády Slovenskej republiky o nežiaducich látkach v krmivách a o iných ukazovateľoch bezpečnosti a použiteľnosti krmív    

I

Návrh nariadenia vlády SR predkladá na rokovanie vlády SR minister pôdohospodárstva SR Zsolt Simon.
                                                                 II

Hlavným cieľom návrhu nariadenia vlády SR je prebratie smernice Európskeho parlamentu a Rady 2002/32/ES zo 7. mája 2002 o nežiadúcich látkach v krmivách pre zvieratá v znení smernice Komisie 2003/57/ES zo 17. júna 2002, smernice Komisie 2003/100/ES z 31. decembra 2003, smernice Komisie 2005/86/ES z 5. decembra 2005, smernice Komisie 2005/87/ES z 5. decembra 2005 a smernice Komisie 2006/13/ES z 3. februára 2006 (ďalej len „smernica“) do právneho poriadku Slovenskej republiky.
                                                                III

K uvádzacej vete návrhu uplatňujeme nasledovnú pripomienku:

Predkladaný návrh obsahuje ustanovenia (§ 4 a príloha č. 3), ktorými presahuje rámec preberanej smernice a teda nie je výlučne aproximačným nariadením vydaným iba podľa § 2 ods. 1 písm. k) zákona č. 19/2002 Z. z., ako je uvedené v uvádzacej vete. Preto je potrebné ustanovenia, ktorými sa nepreberá smernica, z návrhu vypustiť, alebo doplniť do uvádzacej vety i odkaz na zákon č. 271/2005 Z. z. o výrobe, uvádzaní na trh a používaní krmív (krmivársky zákon).

Celkovo však možno konštatovať, že návrh nariadenia vlády SR je plne zlučiteľný s právom ES a smernica je v ňom náležite prebratá.

Bratislava	16.06.2006	

JUDr. Mária Krošlákovágenerálna riaditeľka